Príloha č. 3/1
UZNESENIE VLÁDY SLOVENSKEJ REPUBLIKY
č. 542
z 13. júla 2005

k  správe o bezpečnosti Slovenskej republiky za rok 2004

Číslo materiálu:	12366/2005	
Predkladateľ:	predseda vlády	
Vláda
A.	schvaľuje
A.1.	správu o bezpečnosti Slovenskej republiky za rok 2004;
B.	ukladá
predsedovi vlády 
B.1.	pripraviť a predložiť na rokovanie vlády projekt stáleho situačného centra pre monitorovanie bezpečnostného prostredia v Slovenskej republike a v zahraničí
	do 31. decembra 2005 
B.2.	pripraviť a predložiť na rokovanie vlády návrh na zmenu organizačnej štruktúry Kancelárie Bezpečnostnej rady SR
	do 31. októbra 2005
B.3.	v rámci výboru Bezpečnostnej rady SR pre koordináciu činnosti spravodajských služieb vytvoriť pracovnú skupinu predstaviteľov spravodajských služieb a ďalších kľúčových subjektov boja proti terorizmu – na úrovni vrcholových služobných funkcionárov, ktorá bude na pravidelných stretnutiach operatívne riešiť aktivity spravodajských služieb v boji proti terorizmu a priebežne vyhodnocovať bezpečnosť SR v oblasti pôsobnosti spravodajských služieb
	do 1. októbra 2005

Príloha č. 3/2

B.4.	zapracovať do návrhu na zmenu koncepcie bezpečnostného systému Slovenskej republiky návrhy opatrení z jednotlivých oblastí správy o bezpečnosti SR za rok 2004
	do 1. septembra 2005	
C.	zrušuje
C.1.	úlohu C.2 uznesenia vlády SR č. 296 z 20. apríla 2005 - predložiť na rokovanie vlády a následne Národnej rady SR správu o bezpečnostnej situácii za rok 2005,
C.2.	úlohu B.2 uznesenia vlády SR č. 1005 z 24. októbra 2001 - v súčinnosti s členmi vlády a predsedami ostatných ústredných orgánov štátnej správy SR predkladať na rokovanie vlády Správu o stave zabezpečenia obrany Slovenskej republiky, v ktorej vyhodnocovať aj plnenie úloh vyplývajúcich z návrhu realizácie Obrannej stratégie Slovenskej republiky.
Vykoná:	predseda vlády
Na vedomie:	minister vnútra
minister obrany